id en id en en en en en id en en en en id pl en en en id id id ms en en id en en ms id id id en ms id ms en en ms id id id ms id en id id id es en id ms id ms id en id ms id en en en en en en en id en ms en id en id en id ms id id id id en en en en en en en ms id id en en en en en en en en en en en es en en en en en
Pesawat J-20 "Tidak Ada Peluang" Sekiranya Bertembung Dengan F-22, F-35 - Defence Security Asia
Komander Tentera Udara Amerika Syarikat di Pasifik (PACAF) Jeneral Kenneth Wilsbach dilaporkan berkata, pesawat J-20 China tidak akan mempunyai sebarang peluang sekirannya berhadapan dengan pesawat-pesawat pejuang generasi kelima Amerika Syarikat iaitu F-35 dan F-22 Raptor.
By admin On Sep 23, 2022
Pesawat pejuang generasi kelima, J-20 "Mighty Dragon" milik China
(DEFENCE SECURITY ASIA) – Walaupun China sentiasa mengembar-gemburkan tentang kehebatan pesawat pejuang tercanggihnya iaitu J-20 “Might Dragon”, tetapi bagi pegawai tertinggi Tentera Udara Amerika Syarikat di Pasifik, tiada ada yang perlu digerunkan berkenaan pesawat pejuang generasi kelima kebanggaan Beijing itu.
Kenyataan oleh Komander Tentera Udara Amerika Syarikat di Pasifik (PACAF) Jeneral Kenneth Wilsbach itu hanya  diungkapkan beberapa bulan selepas berlakunya “pertembungan” di antara pesawat-pesawat J-20 dan F-35 di Laut China Timur.
Bercakap dalam satu persidangan beberapa hari lepas, beliau jelas tidak tertarik dengan kemampuan pesawat tercanggih China itu dan Tentera Udara Amerika Syarikat tidak perlu “kehilangan tidur” mengenainya.
Dua buah pesawat termoden China, J-20 sedang melakukan penerbangan.
Beliau mengketengahkan pendapatnya bahawa pesawat J-20 China tidak akan mempunyai sebarang peluang sekirannya berhadapan dengan pesawat-pesawat pejuang generasi kelima Amerika Syarikat iaitu F-35 dan F-22 Raptor.
“Ia adalah pesawat pejuang tercanggih China (J-20). Kita mempunyai peluang yang terhad untuk menganalisis kemampuannya. Ia sekadar ok, ia kelihata ok, ia bukanlah sesuatu yang kita perlu kehilangan tidur mengenainya tetapi China telah membinanya (J-20) dengan banyak,” kata Wilsbach sebagaimana dilaporkan oleh media baru-baru ini.
Sementara itu seorang juruterbang ujian pesawat generasi kelima juga memberitahu sebuah portal pertahanan bahawa pesawat J-20 itu tidak boleh dibandingkan dengan pesawat F-35 dan F-22.
“Membangunkan sebuah pesawat pejuang yang kelihatan seperti memiliki platform halimunan hanya sedikit daripada apa yang diperlukan untuk membina sebuah pesawat pejuang yang benar-benar halimunan yang langsung tidak boleh dikesan pada mana-mana spectrum,” kata Billie Flynn yang merupakan juruterbang ujian (test pilot) bagi pesawat F-35.
China sering mengeluarkan kenyataan bahawa pesawat pejuang J-20 miliknya itu berkemampuan untuk menangani sebarang ancaman yang diberikan oleh pesawat-pesawat tercanggih Amerika Syarikat.
Ia juga menyatakan bahawa tenteranya bersedia memusnahkan mana-mana aset tentera “musuh” yang mencabar cubaannya untuk mendominasi Indo-Pasifik.
Pada Mac lepas, Wilsbach mengakui bahawa pesawat pejuang generasi kelimanya, F-35 pernah bertembung sekurang-kurangnya sekali dengan pesawat pejuang generasi kelima China, J-20 “Mighty Dragon” di Laut Timur China.
Ia menandakan pertembungan buat pertama kali di antara kedua-dua pesawat pejuang generasi kelima daripada negara seteru.
“Ia adalah terlalu awal untuk mengatakan apa sebenarnya yang mahu dilakukan oleh China dengan J-20, apa yang dapat kita perhatikan adalah ia adalah pesawat air superiority.
“Apa yang kita dapat perhatikan adalah ia terbang dengan baik. Baru-baru ini, kita mengalami pertembungan- di mana kita (F-35) terbang dekat dengan pesawat J-20 di Laut Timur China dan kami secara relatifnya tertarik dengan kawalan dan pemerintahan pesawat J-20 itu,”
“Kita melihat pesawat diterbangkan secara professional tetapi adalah terlalu awal untuk menentukan apakah yang mereka mahu lakukan dengan pesawat J-20, samada seperti F-35 yang berkemampuan melaksanakan pelbagai misi atau lebih kepada F-22 yang lebih kepada pesawat air superiority dengan kemampuan udara ke darat,”kata Wilsbach.
Tentera China kini meningkatkan pengeluaran (produksi)  pesawat generasi kelimanya, J-20 “Mighty Dragon” sebaik sahaja selepas pesawat halimunan (stealth) itu dilengkapkan dengan enjin keluaran tempatan “WS-10C”.
China mendakwa enjin “WS-10C” itu adalah setaraf, jika bukan lebih baik daripada enjin Pratt & Whitney F119-PW-100 yang digunakan oleh pesawat F-22 “Raptor.”
Sebelum menggunakan enjin tempatan WS-10C buatan syarikat tempatan, Shenyang Liming Aircraft Engine Company, pesawat J-20 itu menggunakan enjin Saturn “AL-31F” buatan Russia.
Pemerhati tentera di China dengan bangga mendakwa bahawa enjin WS-10C yang dipanggil “Taihang” itu mempunyai keupayaan yang sama sebagaimana enjin yang digunakan oleh pesawat halimunan Amerika Syarikat, F-22 Raptor.
JOM!!!!! TEKAN DI SINI UNTUK MUAT-TURUN APPS DEFENCE  SECURITY ASIA DI GOOGLE PLAY STORE
Pesawat J-20 “Mighty Dragon” itu dibangunkan oleh Chengdu Aircraft Industrial Group Co Ltd dibawah Aviation Industry Corporation of China.
Baru-baru ini, terdapat laporan mengatakan bahawa China mula mengerahkan pesawat J-20 ke kawasan pemerintahan selatannya yang merangkumi Laut China Selatan, selepas pengeluaran pesawat itu dipertingkatkan apabila ia dilengkapi enjin buatan tempatan.
Pada ketika ini, pemerhati tentera antarabangsa menganggarkan di antara 50 hingga 60 buah pesawat J-20 telah pun beroperasi di dalam Tentera Udara China dan dengan pemasangan enjin buatan tempatan bermakna produksinya akan hanya dipertingkatkan dengan lebih banyak. — DSA
Jom!!!! follow Twitter, Telegram, Facebook dan download Apps Defence Security Asia di Google Playstore
admin 2215 posts 0 comments
Komando GGK, KOPASSUS Ganding Bahu Dalam Eksesais Harimau Satya
Switzerland Pilih F-35, Syarikat Pembuat Pesawat Eropah “Kecewa”
You might also like More from author
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Find Us On Facebook
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.